

VLADA REPUBLIKE HRVATSKE

Zagreb, 6. svibnja 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo mora, prometa i infrastrukture |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti za sklapanje ugovora o sufinanciranju javne usluge u cestovnom prijevozu putnika za razdoblje od 2022. godine do 2024. godine |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

*Nacrt prijedloga*

**VLADA REPUBLIKE HRVATSKE**

Na temelju članka 31. stavka 2. Zakona o Vladi Republike Hrvatske (»Narodne novine«, br. NN 150/11, 119/14, 93/16, 116/18), te članka 48. stavka 2. Zakona o proračunu (»Narodne novine«, br. 144/21.), a u svezi točke IV. Odluke o iznosima sufinanciranja, mjerilima i kriterijima za sufinanciranje javne usluge u cestovnom prijevozu putnika (»Narodne novine«, br. 65/21) Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_ 2022. godine donijela

**O D L U K U**

**o davanju suglasnosti za sklapanje ugovora o sufinanciranju javne usluge u cestovnom prijevozu putnika za razdoblje od 2022. do 2024. godine**

**I.**

Daje se suglasnost Ministarstvu mora, prometa i infrastrukture da, temeljem ugovora sa jedinicom područne (regionalne) samouprave i Gradom Zagrebom (Korisnici sredstava), sufinancira prijevoz putnika u cestovnom prometu kao javnu uslugu u razdoblju od 2022. do 2024. godine do iznosa planiranih u Državnom proračunu Republike Hrvatske za 2022. godinu i projekcijama za 2023. i 2024. godinu (»Narodne novine«, br. 144/21), a najviše do iznosa od 428.116.733,00 kuna godišnje.

**II.**

Sredstva za sufinanciranje javne usluge u cestovnom prijevozu putnika iz točke I. ove Odluke planirana su u Državnom proračunu Republike Hrvatske za 2022. godinu i projekcijama za 2023. i 2024. godinu (»Narodne novine«, br. 144/21) u okviru Razdjela 065, Glave 05 Ministarstvo mora, prometa i infrastrukture, aktivnosti A820076 Sufinanciranje javne usluge u cestovnom prijevozu putnika i A819076 Poticanje otočnog javnog cestovnog prijevoza.

**III.**

Sredstva za sufinanciranje javne usluge u cestovnom prijevozu putnika iz točke I. ove Odluke raspoređuju se Korisnicima sredstava, na temelju članka 33. stavka 10. Zakona o prijevozu u cestovnom prometu (»Narodne novine«, br. 41/18, 98/19, 30/21 i 89/21), a sukladno točki IV. Odluke o iznosima sufinanciranja, mjerilima i kriterijima za sufinanciranje javne usluge u cestovnom prijevozu putnika (»Narodne novine«, br. 65/21), a najviše do iznosa koji je utvrđen Tablicom Ministarstva mora, prometa i infrastrukture o raspodjeli Korisnicima sredstava.

Tablica raspodjele iz stavka 1. ove točke sastavni je dio ove Odluke.

**IV.**

U svrhu reguliranja međusobnih odnosa i uvjeta korištenja raspoređenih sredstava, a po donošenju ove Odluke, sklopit će se ugovor o sufinanciranju javne usluge u cestovnom prijevozu putnika između Ministarstva mora, prometa i infrastrukture i svakog Korisnika sredstava iz točke I. ove Odluke.

**V.**

Sredstva iz točke III. ove Odluke doznačit će se Korisnicima sredstava na temelju podnesenog zahtjeva za isplatom, a način, rokovi prijenosa i trošenja sredstava, kontrola namjenskog trošenja doznačenih sredstava, mogućnost obustave i povrata sredstava te način izvješćivanja od strane Korisnika sredstava, regulirat će se ugovorom iz točke IV. ove Odluke.

**VI.**

Zadužuje se Ministarstvo mora, prometa i infrastrukture da osigura provedbu ove Odluke.

**VII.**

Ova Odluka stupa na snagu danom donošenja, a objavit će se u Narodnim novinama.

Klasa:

Urbroj:

Zagreb, \_\_\_\_\_\_\_\_\_\_\_\_\_\_\_\_ 2022. godine

P R E D S J E D N I K

**mr. sc. Andrej Plenković, v. r.**

*Tablica raspodjele*

|  |  |  |
| --- | --- | --- |
| **Red.****broj** | **Naziv županije** | **Raspoređeni iznos** |
| 1 | 2 | 3 |
| 1. | Bjelovarsko-bilogorska | 17.567.847,00 kn |
| 2. | Brodsko-posavska | 20.916.380,00 kn |
| 3. | Dubrovačko-neretvanska | 12.455.709,00 kn |
| 4. | Istarska | 23.546.480,00 kn |
| 5. | Karlovačka | 20.163.365,00 kn |
| 6. | Koprivničko-križevačka | 16.454.078,00 kn |
| 7. | Krapinsko-zagorska | 18.598.687,00 kn |
| 8. | Ličko-senjska | 12.239.089,00 kn |
| 9. | Međimurska | 15.881.857,00 kn |
| 10. | Osječko-baranjska | 27.687.762,00 kn |
| 11. | Požeško-slavonska | 11.247.457,00 kn |
| 12. | Primorsko-goranska | 26.505.740,00 kn |
| 13. | Sisačko-moslavačka | 18.906.029,00 kn |
| 14. | Splitsko-dalmatinska  | 42.652.908,00 kn |
| 15. | Šibensko-kninska | 17.156.661,00 kn |
| 16. | Varaždinska  | 24.225.001,00 kn |
| 17. | Virovitičko-podravska | 12.364.955,00 kn |
| 18. | Vukovarsko-srijemska | 18.822.175,00 kn |
| 19. | Zadarska | 16.905.476,00 kn |
| 20. | Zagrebačka | 46.319.077,00 kn |
| 21. | Grad Zagreb | 7.500.000,00 kn |
| **UKUPNO:** | **428.116.733,00 kn** |

**O B R A Z L O Ž E NJ E**

Sukladno odredbi članka 33. stavka 10. Zakona o prijevozu u cestovnom prometu (»Narodne novine«, br. 41/18, 98/19, 30/21 i 89/21) Republika Hrvatska može sufinancirati javnu uslugu u cestovnom prijevozu putnika.

Nadalje, Ministarstvo mora, prometa i infrastrukture je na temelju točke IV. Odluke o iznosima sufinanciranja, mjerilima i kriterijima za sufinanciranje javne usluge u cestovnom prijevozu putnika (»Narodne novine«, br. 65/21) izradilo prijedlog rasporeda sredstava za sufinanciranje javne usluge u cestovnom prijevozu putnika.

Sredstva potrebna za provođenje ove Odluke osigurana su u Državnom proračunu Republike Hrvatske na pozicijama Ministarstva mora, prometa i infrastrukture za 2022. godinu (130.392.389,00 kn) i projekcijama za 2023. (428.116.733,00 kn) i 2024. godinu (428.116.733,00 kn). U državnom proračunu Republike Hrvatske za 2022. godinu na pozicijama Ministarstva znanosti i obrazovanja A580037 JAVNI MEĐUMJESNI PRIJEVOZ ZA UČENIKE osigurana su sredstva za prijevoz učenika srednjih škola u ukupnom iznosu od 277.210.210 kn. Ovisno o dinamici sklapanja pojedinih ugovora o javnoj usluzi između jedinica područne (regionalne) samouprave i operatera (a temeljem odluke Vlade Republike Hrvatske) ova sredstva, kao i preostala potrebna sredstva, preraspodijelit će se, u okviru ukupno osiguranih sredstava u državnom proračunu, na pozicije Ministarstva mora, prometa i infrastrukture.

Ovom Odlukom daje se suglasnost Ministarstvu mora, prometa i infrastrukture da, temeljem ugovora sa jedinicom područne (regionalne) samouprave i Gradom Zagrebom, sufinancira prijevoz putnika u cestovnom prometu kao javnu uslugu u razdoblju od 2022. do 2024. godine do iznosa planiranih u Državnom proračunu Republike Hrvatske za 2022. godinu i projekcijama za 2023. i 2024. godinu (»Narodne novine«, br. 144/21), a najviše do iznosa od 428.116.733,00 kuna godišnje